钦定古今图书集成/明伦汇编/氏族典/第336卷 > 刘景岩
## 钦定古今图书集成/明伦汇编/氏族典/第336卷 > 刘景岩

按《五代史刘景岩传》：“景岩，延州人也。其家素富，能以
赀交游豪杰。其从为丹州刺史。晋高祖起兵，延州节
度使杨汉章发乡民赴京师，将行，景岩遣人激怒之，
杀汉章，迎景岩为留后。晋高祖即位，即拜景岩节度
使。开运三年，致仕，居华州。契丹犯京师，以周密镇延
州，景岩乃还故里，而州人逐密，立高允权。允权妻刘”
氏，景岩孙女也。景岩良田甲第，僮仆甚盛，允权心利
其田宅，乃诬其反而杀之。长子行琮，德州刺史，罢留
京师，亦被诛。次子行谦，允权妇翁也，为奏言“非刘氏
子”，遂免不诛。